Държавен вестник, бр. 103, 2024 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  103
за измерване, включени в гамата, и други 
специфични данни, необходими за иденти­
фикация на типа;
2. описание, чертеж или снимка на места­
та за поставяне на знаците, удостоверяващи 
резултатите от контрола, и на местата на 
запечатване (пломбиране) на средството за 
измерване;
3. описание на защитата на софтуера срещу 
случайна или умишлена намеса в случаите 
по чл. 450.
(4) В удостоверението за одобрен тип на 
компоненти, спомагателно оборудване и 
допълнителни устройства към средствата за 
измерване допълнително се посочват:
1. типовете средства за измерване, в които 
могат да бъдат вградени или към които могат 
да бъдат свързани;
2. условията за цялостно функциониране 
на средствата за измерване, за които те се 
одобряват.
Чл. 464. (1) При одобряване на модифика­
ция или допълнение към одобрен тип средство 
за измерване председателят на Българския 
институт по метрология издава допълнение 
към удостоверението за одобрен тип.
(2) Допълнението към удостоверението за 
одобрен тип средство за измерване съдържа:
1. данните по чл. 463, ал. 2, т. 1 – 5;
2. описание на извършената модифика­
ция или допълнение към типа средство за 
измерване;
3. техническите и метрологичните характе­
ристики на средството за измерване, които са 
променени в резултат на извършената моди­
фикация или допълнение към типа средство 
за измерване.
(3) Допълнението се издава със срока на 
валидност на издаденото удостоверение за 
одобрен тип.
(4) Допълнение към удостоверението за 
одобрен тип се издава и когато се продължава 
срокът на удостоверението за одобрен тип по 
чл. 30, ал. 2 и ал. 3 от Закона за измерванията.
(5) Допълнението за продължаване на срока 
на валидност на удостоверението за одобрен 
тип съдържа:
1. данните по чл. 463, ал. 2, т. 1 – 4;
2. датата на издаване на допълнението за 
продължаване на срока на валидност на удос­
товерение за одобрен/ограничено одобрен тип;
3. срока на валидност на издаденото до­
пълнение.
Чл. 465. (1) При ограничено одобряване на 
типа на средствата за измерване се прилага 
редът по чл. 457 и чл. 460 – 464, като могат 
да се определят следните ограничения:
1. за броя на средствата за измерване, 
които се считат от одобрен тип и могат да 
бъдат предоставени на пазара и/или пуснати 
в действие;
2. за областта на употреба на типа сред­
ство за измерване;
3. специални ограничения, произтичащи 
от използваната технология.
(2) При изследване и оценяване на типа 
на средството за измерване се прилагат 
изискванията към средства за измерване 
със същото или подобно предназначение и 
методите за техния контрол.
(3) Типът на средствата за измерване по 
ал. 1 не може да бъде одобрен, ако макси­
малните допустими грешки на средството 
за измерване са по-големи от определените 
с наредбата максимални допустими грешки 
на средствата за измерване със същото или 
с подобно предназначение.
Чл. 466. (1) Ограниченията по чл. 465, 
ал. 1 се мотивират с предложение до председа­
теля на Българския институт по метрология.
(2) Ограниченията по ал. 1 се вписват в 
удостоверението за одобрен тип.
Чл. 467. Лицата, които предоставят на 
пазара и/или пускат в действие средства за 
измерване, чийто тип е ограничено одобрен, 
са длъжни да уведомяват Българския инсти­
тут по метрология за мястото на монтажа 
на всяко средство за измерване.
Чл. 468. Заявителят получава удостове­
рението по чл. 463 или допълнението към 
издадено удостоверение по чл. 464 срещу 
документ за платена такса за издаването 
им, освен когато таксата е заплатена по 
електронен път.
Чл. 469. Одобряването на типа подлежи 
на отмяна, когато въз основа на резултатите 
от извършени първоначални и последващи 
проверки на средствата за измерване и мет­
рологичен надзор са налице основанията 
по чл. 36, ал. 1 от Закона за измерванията.
Чл. 470. Отказът за одобряване на типа 
на средствата за измерване и отмяната на 
одобряването на типа подлежат на обжал­
ване по реда и в сроковете, определени в 
Админист ративнопроцесуалния кодекс.
Чл. 471. За срока на валидност на удосто­
верението за одобрен тип заявителят може 
да поиска вписване в удостоверението за 
одобрен тип на изменения в данните по 
чл. 463, ал. 2, т. 2 при заявяване за вписва­
не на новите обстоятелства от търговския 
регистър и регистъра на юридическите лица 
с нестопанска цел или представи копие от 
акта за промяна, ако е чуждестранно лице.
Чл. 472. Документите по чл. 453 – 455 
и чл. 467 могат да бъдат подавани и по 
електронен път при условията и по реда на 
Закона за електронния документ и елек­
тронните удостоверителни услуги и Закона 
за електронното управление.